Document ID: 31993R1487

ΚΑΝΟΝΙΣΜΟΣ (ΕΟΚ) αριθ. 1487/93 ΤΗΣ ΕΠΙΤΡΟΠΗΣ της 17ης Ιουνίου 1993 για τροποποίηση των κανονισμών (ΕΟΚ) αριθ. 2257/92 και (ΕΟΚ) αριθ. 2258/92 σχετικά, αντιστοίχως, με τις λεπτομέρειες εφαρμογής του ειδικού καθεστώτος για τον εφοδιασμό της Μαδέρας και των Καναρίων Νήσων με ορισμένα φυτικά έλαια και σχετικά με την κατάρτιση των προβλέψεων εφοδιασμού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1600/92 του Συμβουλίου της 15ης Ιουνίου 1992 για ειδικά μέτρα υπέρ των Αζορών και της Μαδέρας που αφορούν ορισμένα γεωργικά προϊόντα (1), όπως τροποποιήθηκε από τον κανονισμό (ΕΟΚ) αριθ. 3714/92 (2), και ιδίως το άρθρο 10,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (3), όπως τροποποιήθηκε από τον κανονισμό (ΕΟΚ) αριθ. 3714/92, και ιδίως το άρθρο 3 παράγραφος 4,
Εκτιμώντας:
ότι, κατ' εφαρμογή των διατάξεων του άρθρου 2 των κανονισμών (ΕΟΚ) αριθ. 1600/92 και (ΕΟΚ) αριθ. 1601/92, με τους κανονισμούς (ΕΟΚ) αριθ. 2257/92 (4) και (ΕΟΚ) αριθ. 2258/92 (5) της Επιτροπής έχουν καθοριστεί οι λεπτομερείς κανόνες για την εφαρμογή ειδικών καθεστώτων και των προβλέψεων εφοδιασμού σε φυτικά έλαια για την περίοδο από 1ης Ιουλίου 1992 έως 30 Ιουνίου 1993- ότι πρέπει να καθοριστούν οι σχετικές προβλέψεις για την περίοδο από 1ης Ιουλίου 1993 έως 30 Ιουνίου 1994 για τη Μαδέρα και τις Καναρίους Νήσους-
ότι για πρακτικούς και διοικητικούς λόγους, η τρίμηνη διαχείριση των προβλέψεων είναι σκόπιμο να καταστεί μηνιαία- ότι, συνεπώς, πρέπει να προσαρμοστεί η διάρκεια ισχύος των πιστοποιητικών εισαγωγής απαλλαγής και ενισχύσεως- ότι, ως εκ τούτου, πρέπει να τροποποιηθούν οι κανονισμοί (ΕΟΚ) αριθ. 2257/92 και (ΕΟΚ) αριθ. 2258/92-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2257/92 τροποποιείται ως εξής:
1. Το άρθρο 1 παράγραφος 1 αντικαθίσταται από το ακόλουθο κείμενο:
"1. Οι ποσότητες των εκτιμήσεων εφοδιασμού για τη Μαδέρα κατά την περίοδο από 1ης Ιουλίου 1993 έως 30 Ιουνίου 1994, οι οποίες επωφελούνται της απαλλαγής από δασμούς κατά την εισαγωγή για τα προϊόντα που προέρχονται από τρίτες χώρες ή ενίσχυσης για τον κοινοτικό εφοδιασμό είναι οι ακόλουθες:
3. Το άρθρο 4 αντικαθίσταται από το ακόλουθο κείμενο:
"Άρθρο 4
1. Η διάρκεια ισχύος των πιστοποιητικών εισαγωγής και απαλλαγής λήγει την τελευταία ημέρα του διμήνου που έπεται του μήνα της έκδοσής τους.
2. Η διάρκεια ισχύος των πιστοποιητικών ενίσχυσης λήγει την τελευταία ημέρα του διμήνου που έπεται του μήνα της έκδοσής τους."
Άρθρο 2
Ο κανονισμός (ΕΟΚ) αριθ. 2258/92 τροποποιείται ως εξής:
1. Το άρθρο 1 παράγραφος 1 αντικαθίσταται από το ακόλουθο κείμενο:
"1. Οι ποσότητες των εκτιμήσεων εφοδιασμού για τις Καναρίους Νήσους κατά την περίοδο από 1ης Ιουλίου 1993 έως 30 Ιουνίου 1994, οι οποίες επωφελούνται της απαλλαγής από δασμούς κατά την εισαγωγή για τα προϊόντα που προέρχονται από τρίτες χώρες ή ενίσχυσης για τον κοινοτικό εφοδιασμό είναι οι ακόλουθες:
3. Το άρθρο 4 αντικαθίσταται από το ακόλουθο κείμενο:
"Άρθρο 4
1. Η διάρκεια ισχύος των πιστοποιητικών εισαγωγής και απαλλαγής λήγει την τελευταία ημέρα του δημήνου που έπεται του μήνα της έκδοσής τους.
2. Η διάρκεια ισχύος των πιστοποιητικών ενίσχυσης λήγει την τελευταία ημέρα του διμήνου που έπεται του μήνα της έκδοσής τους."
Άρθρο 3
Ο παρών κανονισμός αρχίζει να ισχύει την 1η Ιουλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Ιουνίου 1993.

Labels: 3
17
18